Skryf in vir Boekejol se skryfkompetisie en wen groot! | Rekord Moot
South Africans take to Twitter to criticise #67minutes - 9 hours ago
Skryf in vir Boekejol se skryfkompetisie en wen groot!
Die Boekejol, wat binnekort in Centurion plassvind, beloof on enige wyn- of boekliefhebber se voete onder hul uit te slaan. Lees meer hier hoe my kan inskryf vir enige van die drie skryfkompetisies.
Vanjaar se jaarlikse Boekejol lui die lenteseisoen in vanaf 30 Augustus tot 1 September by die pragtige Leriba Hotel in Centurion. Die gesellige atmosfeer en sentrale ligging, naby die Gautrein-stasie, verleen aan die fees ’n splinternuwe baadjie.
Die veelsydigheid van die Leriba Hotel se funksielokale en hul gerekende ondervinding met die aanbied van ’n verskeidenheid funksies, voorspel ’n lees- en kuierfees wat elke bywoner sal verras.
Tydens die eerste twee Boekejol-dinkskrums wat in Desember 2017 en Februarie 2018 gehou is, het wonderlike idees en voorstelle op die feestafel beland. Hierdie dinkskrums is woema gegee deur ’n aantal bekende persone en ondersteuners vanuit die media, akademiese en besigheidswêreld.
Hul insette dra by tot ’n feesprogram wat boordens toe vol is met musiek, aktualiteit, drama, digkuns en geleentheid vir gesellige samesyn.
Die fees is maar in sy vierde lewensjaar en al reeds welbekend vir ’n program van hoogstaande gehalte aanbiedinge. Die sweempie bibliomanie wat hier bevorder word, is vanweë die teenwoordigheid van Suid-Afrika se beste skrywers, digters en kunstenaars.
LEES OOK: Pretorians can look forward to the annual Boekejol with prominent speakers
Boekejol is modern dog relevant en bly in pas met plaaslike en internasionale gebeure. Tussen die lyne sal jy altyd iets vind wat jou laat lag, laat filosofeer of jou inspireer. Die nuutste boeke en die aktuele gesprekke wat ’n wye spektrum van onderwerpe dek, bevorder aktiewe deelname van die breë publiek.
Tydens die 2018 Boekejol-program word ’n jeugprogram geloods wat daarop gemik is om leerders en onderwysers te bemagtig en kreatiwiteit te ontsluit. Daar sal ook ’n kompetisie vir laerskoolleerders aangebied word om limerieke te skryf asook ’n kompetisie vir hoërskoolleerders om hul slag te wys met die skryf van nuusberigte.
Na afloop van die 2017 Boekejol-fees is daar in die media na Boekejol verwys as “die voel-goed-Dawid tussen die Goliat -feeste”.
Daarnaas het Bettina Wyngaard in haar Facebook-kommentaar opgemerk: “Hierdie fees het ’n ‘feel-good’ atmosfeer wat die groter feeste net verloor het.”
Dit is feesorganiseerder Dia van Staden se oogmerk dat dit steeds die persoonlike kontak tussen lesers en skrywers, asook die deelname van kundiges en jan-allemanne sal wees wat Boekejol so ’n unieke karakter gee.
Vir meer inligting oor die bespreking van kaartjies en ander feesreëlings, besoek Boekejol se Facebookblad, BoekeJol en FilmRolfees. Kontak boekejol by [email protected]. Besoek www.boekejol.co.za vir meer inligting.
Meer linligting oor die Boekejol skryfkompetisies:
Met vanjaar se Boekejolfees, kan jy vir een van drie skryfkompetisies inskryf. As jy dink jy is ‘n bobaas skrywer, dan is hierdie kompetisie vir jou:
Digkompetisie vir 8 tot 80 – Afrikaans (3 verse)
– Tema: ‘Kom ons gesels’
– Prys: Emma Bekker en Jak de Priester, Maroela geskenkpak en kontant pryse
Hoërskool leerders: Skryf ‘n nuusberig (200wde)
– Tema: ‘Vandag in die nuus’
– Prys: R1000 vir eerste plek, R500 vir tweede plek, ‘n PtaFM onderhoud, ‘n sessie saam met nuusspan in ateljee en Maroela Media geskenkpakkie
Laerskool leerders: Skryf ‘n limiriek (5 lyne)
– Tema: Die gesig in die spieël
– Prys: R1000 vir eerste plek, R500 vir tweede plek, ‘n PtaFM onderhoud en Maroela Media geskenkpakkie
Vir meer inligting oor die Boekejol skryfkompetisies, kliek hier.
Yolandé Steyn, Dia van Staden, Gerrie Jamneck en Peet du Preez, eienaar van Leriba Hotel in Centurion.
Foto: Annemé Beukes
Nomination deadline looming for Villieria CPF
Predicted petrol price hike spark protest
WEATHER: Fine, sunny weekend for Pretoria
COMPETITION: Mamma Mia! Here We Go Again!
‘Metre readers’ rob Moot house
Local councillors spoil west cops
Pa en dogter deel geskiedkundige Comrades marathon ervaring
UPDATE: Doctors satisfied with Moot girl’s health
LUISTER: Moot GPF maak spruite skoon